wickkiey/tamil-wikipedia-chunked huggingface dataset:
# ஆரி பாட்டர்

**ஆரி பாட்டர்** என்பது பிரித்தானிய எழுத்தாளரான ஜே. கே. ரௌலிங் என்பவரால் எழுதப்பட்ட ஏழு கனவுருப் புனைவுப் புதினங்களின் தொகுப்பாகும்.  
ஆக்வாட்சு மந்திரவாதப் பள்ளியில் பயிலும் ஆரி பாட்டர் (Harry Potter) மற்றும் அவன் நண்பர்களான ரோன் வீசுளி (Ronald Weasley) மற்றும் எர்மாயினி கிறேஞ்செர் (Hermione Granger) ஆகியோரின் சாகசங்களை இத்தொடர் விவரிக்கிறது.  
இத்தொடரின் கதைக்கருவானது, மந்திரவாத உலகத்தை வெல்லுதல், மந்திரவாதிகள் அல்லாதோரை ஆளுதல், தன் எதிரிகளை (குறிப்பாக ஆரியை) அழித்தல், சாகாவரம் பெறுதல் ஆகியவற்றைக் குறிக்கோளாகக் கொண்ட இலோர்டு வோல்டெமோர்ட் (Lord Voldemort) என்ற கொடிய மந்திரவாதியைத் தோற்கடிக்க ஆரி மேற்கொள்ளும் முயற்சிகளை மையமாகக் கொண்டுள்ளது.  
சூன் 30, 1997இல் இத்தொடரின் முதல் புதினமான ஆரி பாட்டர் அண்டு த பிலோசபர்சு இசுடோன் (Harry Potter and the Philosopher's Stone) வெளிவந்தபின்னர் இத்தொடருக்கு உலகளாவிய புகழும்,விமர்சனங்களும், வணிகரீதியான வெற்றியும் கிடைத்தது. சூலை 2013 நிலவரப்படி இப்புதினங்கள் 40 கோடி முதல் 45 கோடிப் பிரதிகள் வரை விற்று சாதனை படைத்துள்ளன. மேலும் இவை 73 மொழிகளில் மொழிபெயர்க்கப்பட்டுள்ளன.  
இத்தொடரின் இறுதி நான்கு புதினங்கள், வரலாற்றிலேயே மிக விரைவாக விற்பனையான நூல்கள் என்ற சாதனையைப் படைத்தன. இத்தொடரின் இறுதிப் புதினமானது வெளிவந்த 24 மணிநேரத்தில், அமெரிக்க ஐக்கிய நாட்டில் மட்டும் ஏறத்தாழ 1.1 கோடிப் பிரதிகள் விற்றது.  
இத்தொடரில் கனவுருப்புனைவு, வயதுக்கு வருதல், பிரித்தானிய பள்ளிக்கூடக் கதையியல், மர்மம், திகில், சாகசம், காதல், மரணம், பாகுபாடு, ஊழல் எனப் பல்வேறு கருத்துகள் அடங்கியுள்ளன.
# ஆரி பாட்டர்

## கதை பிறந்த வரலாறு

1990 ம் ஆண்டில் ஒரு நாள் மக்கள் மிகுந்த தொடருந்தில் மான்செஸ்டரில் இருந்து லண்டன் நோக்கி எழுத்தாளர் ரெளலிங் அவர்கள் பயனித்துக் கொண்டு இருந்தபோதே இந்தக் கதைக்கான எண்ணம் அவர் மனதில் உதித்தது. இதன் போது அந்தக் கருவை மறந்து விடாமல் இருக்க தன் கைக் குட்டையில் அதை எழுதி வைத்து விடுகின்றார். இது பற்றி ரெளலிங் தனது இணையத் தளத்திலும் கூறியுள்ளார்.  
அதே நாள் மாலை நேரம் தனது முதலாவது புத்தகமான ஹரிபொட்டர் அன்ட் த பிலோசபர்ஸஸ் ஸ்டோன் என்ற புத்தகத்திற்கான ஆரம்ப வேலைகளை ஆரம்பிக்கின்றார். அத்துடன் தான் எழுத இருக்கும் ஏழு ஹரி பொட்டர் புத்தகங்களின் பாதையை வகுப்பதுடன் பெருமளவான கற்பனைப் பாத்திரங்களையும், கற்பனை மந்திர உலகையும் ஏற்படுத்திக் கொண்டார்.
# ஆரி பாட்டர்

## திட்டம்

ஆரி போட்டர் தொடர்களின் மைய பாத்திரம்- **ஆரி போட்டர்** ஆகும். இவன் தன் சிறு வயதில் தன்னுடைய சகோதரன் - **டட்லி**, பெரியம்மா( ஆரியினுடைய அம்மாவின் உடன்பிறந்த சகோதரி)- **பெடூனியா** மற்றும் பெரியப்பா- **வெர்னன் டர்ச்லீ** ஆகியோருடன் **லிட்டில் விஞ்சிங்** என்னும் கற்பனை நகரில் வசித்து வருகிறான். அவனுடைய 11 ஆம் வயதில், அவன் ஒரு மந்திரவாதி என்னும் தகவலும் அவனுடைய பெற்றோரும் (**ஜேம்ஸ் மற்றும் லிலி போட்டர்**) புகழ் பெற்ற மந்திரவாதிகள் என்னும் தகவலும் ஆரி போட்டருக்கு தெரிய வருகிறது.  
இந்தத் தகவலை அடுத்து ஆகவார்ட்ஸ் மந்திர பள்ளியில் ஒரு மாணவனாகிறான். ஆரம்பத்தில், அவனுடைய பெரியம்மாவும் பெரியப்பாவும் இந்த முடிவிற்கு அனுமதி வழங்க மறுக்கிறார்கள்; இறுதியில் தோல்வியடைகிரார்கள்.  
ஆகவார்ட்ஸ் மந்திர மற்றும் சூனிய பள்ளி, ஸ்காட்லாண்டு நகரில் உள்ள ஒரு கற்பனை பள்ளிக்கூடம் ஆகும்.  
ஆரி, இப்பள்ளியில் பயிலும் பொழுது பல வகையான நிகழ்வுகளை சந்திக்கிறான். அவன் இப்புத்தகத்தில் ஒரு வீரம் மிகுந்து மாணவனாகவும், நண்பர்களை நேசிக்கும் மாணவனாகவும், தன் வயதையொத்த அனைத்து குழந்தைகளும் மேற்கொள்ளும் சவால்கள், உணர்ச்சிகள், ஆசைகள், அறிவற்ற மோகம் போன்றவற்றை மேற்கொள்கிறான்.  
இப்புத்தகம் 1990 களில், இருந்த ஐக்கிய நாட்டுப்புறவியல், இரசவாதம், மரபு வழி வந்த புராணங்கள் முதலியவற்றை சார்ந்திருக்கும். மந்திர உலகம் என்பதால் மந்திர கோள்கள், மந்திர எழித்துக்கூட்டுகள், மந்திர செடிகள், பறக்கும் துடைப்பங்கள், மந்திர பானங்கள் மேலும் கணக்கற்ற மந்திர படைப்பயிர்கள் இடம்பெறும்.
# ஆரி பாட்டர்

## ஆரம்ப காலங்கள்

ஆரி போட்டர் தொடர்களின் முதலாம் புத்தகம்- **ஆரி போட்டர் அண்ட் த பிலாசபார்ஸ் இச்டோன்.**
# இசுகைப்

**ஸ்கைப்** (Skype) என்பது இணையமூடாக ஒலி ஒளி அழைப்புக்களையும் அரட்டை அடிக்க வசதியையும் ஏற்படுத்த உதவும் ஓர் கணினி மென்பொருள் ஆகும். இதில் இதே வலையமைப்பில் உள்ளவர்களுக்கு இலவசமாக ஒலியழைப்பினை வழங்குதோடு தொலைபேசி மற்றும் நகர்பேசிகளுக்கு ஏற்கனவே பணம் கட்டியிருந்தால் அதிருந்து அழைப்புக்களுக்கான கட்டணத்தை அறவிட்டு அழைப்பினை ஏற்படுத்த இயலும். இதை விட மேலதிக வசதிகளாக நிகழ்நிலை உரையாடல், கோப்புப் பரிமாற்றம், ஒளித்தோற்ற (வீடியோ) உரையாடல்களையும் நிகழ்த்த இயலும். 2010ஆம் ஆண்டளவில் 663 பதிவுசெய்யப்பட்ட பயனர்களைக் கொண்டுள்ளது.  
ஏனைய இணையமூடான ஒலியழைப்புக்களை ஏற்படுத்தும் மென்பொருள் போல் அல்லாமல் ஸ்கைப் சகா-சகா முறையிலேயே இணைப்புக்களை ஏற்படுத்துகின்றது.  
ஸ்கைப் அறிமுகப்படுத்தப்பட்டதில் இருந்தே வாடிக்கயாளர்களைக் கவர்வதில் வெற்றிகண்டு அபரிமிதமாக வளர்ந்து வருகின்றது. ஈபே என்கின்ற இணைய வணிக நிறுவனத்தினால் செப்டமபர் 2005 ஆம் ஆண்டு உள்வாங்கப்பட்டது.
# இசுகைப்

## வசதிகள்

### ஸ்கைப் இன்

ஸ்கைப் இன் பொதுவான தொலைபேசிகளில் இருந்து கணினிக்கு ஒலி அழைப்புக்களை ஏற்படுத்தப் பயனபடும். உள்ளூர்த் தொலைபேசி இலக்கங்கள் ஆஸ்திரேலியா, பிரேசில், சிலி, டென்மார்க், டொமினிக்கன் குடியரசு, எஸ்தோனியா, பின்லாந்து, பிரான்ஸ், ஜெர்மனி, ஹாங்காங் ஹங்கேரி, அயர்லாந்து, இத்தாலி, ஜப்பான், மெக்சிக்கோ, நியூசிலாந்து, போலந்து, ருமேனியா, தென்கொரியா, சுவீடன், சுவிட்சர்லாந்து, ஐக்கிய இராச்சியம், ஐக்கிய அமெரிக்கா ஆகிய நாடுகளின் உள்ளூர்த் தொலைபேசி இலக்கத்தினைப் பெற்றுக் கொள்ளலாம். ஸ்கைப் பயனர் ஒருவர் இந்த நாடுகளில் ஏதாவது ஒன்றில் உள்ளூர் தொலைபேசி இலக்கத்தினைப் பெற்றுக்கொள்ளலாம். எனவே கணினிக்கு அழைப்பு எடுப்பதற்கு ஆகும் செலவு உள்ளூர் தொலைபேசிக்கு ஏற்படுத்தும் அழைப்புக்கான கட்டணமே ஆகும். எடுத்துக்காட்டாக, ஐரோப்பாவில் உள்ளூர்த் தொலைபேசி இலக்கங்களுக்கு கட்டணம் ஏதுமின்றி இணைப்பை ஏற்படுத்த இயலும் எனில் ஸ்கைப் பயனருக்கும் அவ்வாறே கட்டணம் ஏதும் இன்றி அழைப்பை ஏற்படுத்தலாம். பிரான்ஸ் ஜெர்மனி ஆகிய நாடுகளில் வசிக்காமல் உள்ளூர்த் தொலைபேசி இலக்கத்தைனைப் பாவிப்பதானது சட்டபூர்வமற்ற ஓர் செயலாகும்.
# இசுகைப்

## வசதிகள்

### ஒளிக் குழு விவாதங்கள்

ஒலி அழைப்புக்களுக்கு மேலதிகமாகப் முகத்தைப் பார்த்தவண்ணமே உரையாடலை நிகழ்த்தக் கூடிய வசதி ஜனவரி 2006ல் விண்டோஸ் மற்றும் மேக் ஓ. எஸ். இயங்குதளங்களுக்காக அறிமுகப்படுத்தப்பட்டது. 13 மார்ச் 2008ல் லினக்ஸ் இயங்குதளத்திற்கான ஸ்கைப் 2.0 இந்த வசதியினைக் அறிமுகப்படுத்தியது. விண்டோசு இயங்குதளத்தில் இயங்கும் ஸ்கைப் 3.6.0.216 பதிப்பில் இருந்து சிறந்த காணொளித் தரத்துடன் பல்வேறு கூடுதல் வசதிகளையும் அறிமுகப்படுத்தப்பட்டது.
# இசுகைப்

## வசதிகள்

### ஸ்கைப் அவுட்

ஸ்கைப் அவுட் (Skypeout) ஸ்கைப்பின் ஒரு கட்டணம் செலுத்தப்பட்ட சேவையாகும். இதன் மூலம் உலகின் எப்பாகத்திலுள்ளவர்களிற்கும் தொலைபேசி அழைப்புக்களை ஏற்படுத்த முடியும். இது மூடிய **சகா-சகா** (Peer-to-Peer - சமவுரிமைப் பகிர்வு பிணையம்) முறையில் இயங்கும் இணையத் தொலைபேசி, தொலையெழுது வலையமைப்பு ஆகும். இந்த மென்பொருளானது பல்வேறு பாதுகாப்புத் தடுப்புகள் (சுவர்கள்) கொண்டதும் மற்றும் **பிணைய முகவரி மொழிபெயர்ப்பு** ஊடாக ஒலியழைப்புக்கள் சிறு பொதிகளாக்கப்பட்டு வேறு கணினி மென்பொருட்களுடன் சேர்த்து அனுப்பப்படும் அமைப்பு கொண்டது. ஒரு 'ஸ்கைப் பயனர் பிறிதோர் ஸ்கைப் பயனருடன் அல்லது **ஸ்கைப்பில்** குழு உரையாடலிலும் (ஒலி சார்ந்த உரையாடல்களுக்கு 5 பேருக்கு மிகையாகமல்) முற்றிலும் இலவசமாக உரையாட முடியும். இது தவிர விண்டோஸ் எக்ஸ்பி பயனர்கள் இணைய ஒளிப்படக்கருவி இருப்பின் அழைக்கபட்டவர்களைப் பார்த்துக் கொண்டே உரையாடமுடியும். **ஸ்கைப்** பயனர்கள் கட்டணம் செலுத்தி பன்னாட்டு மற்றும் உள்ளூர் அழைப்புகளை மேற்கொள்ளமுடியும். இது மாத்திரமன்றி நிலம்வழி கம்பிவடம் வழியாக இயங்கும் தொலைபேசியில் இருந்து **ஸ்கைப்பிற்கும்** தொலைபேசி அழைப்புக்களை ஏற்படுத்த முடியும் இது **ஸ்கைப் இன்** (SkypeIn) என்றழைக்கப் படுகின்றது.  
2005ல் சுமார் 225 நாடுகள் மற்றும் தன்னாட்சிப் பகுதிகளில் வாழும் 54 பயனர்களைக் கொண்டுள்ளது. நாளொன்றுக்கு 150,000 புதுப்பயனர்களை ஈர்த்துக்கொண்டு வருகின்றது என அறியப்படுகின்றது.
# இசுகைப்

## மைக்ரோசாப்ட் கையகப்படுத்தல்

பிரபல மென்பொருள் நிறுவனமான மைக்ரோசாப்ட் மே 10, 2011 அன்று ஸ்கைப் நிறுவனத்தைத் தாம் 8.5 பில்லியன் அமெரிக்க டாலர்களுக்குக் கையகப்படுத்தியதாக அறிவித்துள்ளது. எதிர்காலத்தில் ஸ்கைப் நிறுவனம் மைக்ரோசாப்ட் நிறுவனத்தின் ஒரு பகுதியாக இருப்பதுடன், ஸ்கைப் நிறுவன தலைமைச் செயல் அதிகாரி அதே நிறுவனத்தின் அதிபராக நியமனம் பெற்றுள்ளதுடன் மைக்ரோசாப்ட் தலைமைச் செயல் அதிகாரி ஸ்டீவ் பால்மருக்கு கீழ் பணியாற்றுவார் என்றும் அறிவிக்கப்பட்டுள்ளது.
# எலன்ஸ்பேர்க் வெங்கடேசுவரர் கோயில்

**எலன்ஸ்பேர்க் வெங்கடேசுவரர் கோயில்** (*Helensberg Sri Venkateswara Temple*) அவுஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்திலிருந்து சுமார் 55 கி.மீ. தெற்காக அமைந்துள்ள எலன்ஸ்பெர்க் (Helensburg) என்னும் இடத்தில் அமைந்துள்ளது.
# எலன்ஸ்பேர்க் வெங்கடேசுவரர் கோயில்

## வரலாறு

இக்கோயிலுக்காக சிற்ப சாத்திரம் குறிப்பிடுகின்ற அனைத்து இயல்புகளும் அமையப் பெற்ற ஒரு நிலம் 1979 ஆம் ஆண்டு வாங்கப்பட்டது. அங்கு முதலில் வெங்கடேசுவரர் கோயிலும், வரசித்தி விநாயகருக்கான கருவறையும் அமைக்கப்பட்டது. இதற்கான குடமுழுக்கு 1985 ஆம் ஆண்டு ஜூன் 30 ஆம் நாள் நடைபெற்றது. அருகில் சிவன் கோயில் அமைக்கப்பட்டு அதற்கான மகாகும்பாபிஷேகம் 1994, ஜனவரி 23 இல் நடைபெற்றது. இரு கோயில்களுக்குமான மகா மண்டபம், ராஜகோபுரம் ஆகியன அமைக்கப்பட்டு 2004, பெப்ரவரி 1 இல் அவற்றிற்கான கும்பாபிஷேகம் நடைபெற்றது.
# எலன்ஸ்பேர்க் வெங்கடேசுவரர் கோயில்

## வெங்கடேசுவரர் கோயில் அமைப்பு

வெங்கடேசுவரர் கோயில் மூலஸ்தானத்தில் வெங்கடேசுவரர் வீற்றிருக்க மகாலட்சுமி வலப்பக்கத்திலும் ஆண்டாள் இடது பக்கத்திலும் கோயில் கொண்டுள்ளனர். அனுமான், ராமர், நரசிம்மர், கருடர், விஸ்வக்சேனர், சுதர்சனர் ஆகியோர் கோயிலில் அவரவர்க்குரிய இடத்தில் அமர்ந்துள்ளனர். வேணுகோபால் ஆழ்வார்கள், தசாவதாரம் சத்தியநாராயணன் ஆகியோரது சிற்பங்கள் பிரகார சுவரை அலங்கரிக்கின்றன.
# எலன்ஸ்பேர்க் வெங்கடேசுவரர் கோயில்

## சிவன் கோயில் அமைப்பு

சிவன் கோயிலில் கணேசர், சந்திரமௌலீஸ்வரர், திரிபுரசுந்தரி, துர்க்கை அம்மன், தக்சிணாமூர்த்தி, வள்ளி தெய்வானை சமேதரராக சுப்பிரமணியசுவாமி ஆகியோர் கோயில் கொண்டுள்ளனர். இடும்பன், வைரவர், நவக்கிரகங்கள் ஆகியனவும் வாசலுக்கு அருகில் இடம்பெற்றுள்ளனர். பிரகார சுவர்களில் உள்ள சிறு மாடங்களில் விநாயகர், முருகன் ஆகியோரது பல்வேறு மூர்த்தங்கள் அமைக்கப்பட்டுள்ளன.
# எலன்ஸ்பேர்க் வெங்கடேசுவரர் கோயில்

## சிறப்புப் பூசைகள்

இரண்டு கோயில்களிலும் நாள்தோறும் பூசைகள் நடைபெறுகின்றன. ஆண்டுமுழுவதும் உள்ள சகல சிறப்பு நாட்களிலும் சிறப்புப் பூசைகள் நடைபெறுகின்றன. பவித்ர உற்சவமும், கணேஷ விசர்ஜன உற்சவமும் இங்கு நடைபெறும் முக்கியமான விழாக்கள்.
# பிட்கின்

**பிட்கின்** (Pidgin) (முன்னர் **கெயிம்** (Gaim) என்றறியப்பட்டது) ஒரு பல் இயங்குதள இணைய உரையாடல் மென்பொருளாகும். இவை கீழ்வரும் இணைய உரையாடல் சேவைகளை ஆதரிக்கின்றது.  
- யாஹூ! மெசன்ஜர்
- கூகிள் டாக்
- விண்டோஸ் லைவ் மெசன்ஜர் அல்லது பழைய எம் எஸ் என் மெசன்ஜர்
- AOL மெசன்ஜர்
- Gadu-Gadu
- ICQ (via OSCAR)
- Internet Relay Chat
- Jabber (XMPP))
- Lotus Sametime
- Novell GroupWise
- OpenNAP
- QQ, 3rdparty plugin from libqq
- SILC
- Zephyr
- Session Initiation Protocol (SIP) (தற்போது உரையாடல் மட்டும்)  
கட்டற்ற மென்பொருளான **கெயிம்**, GTK கட்டுமானத்தில் விருத்திசெய்யப்பட்டிருப்பதுடன் குனூ பொதுமக்கள் உரிமத்தின் அடிப்படையில் கிடைகின்றது. இதன் தற்போதைய பதிப்பு 1.5 ஆகும்.  
தொடக்கத்தில் மார்க் ஸ்பென்சர்ரினால் யுனிக்ஸ் போன்ற இயங்குதளங்களில் மட்டும் இயங்கிய இந்த மென்பொருள் தற்போது மைக்ரோசாப்ட் விண்டோஸ், குனூ/லினக்ஸ், FreeBSD, SkyOS, Mac OS X உடன் வேறுபல இயங்குதளங்களையும் ஆதரிக்கின்றது.
# பிட்கின்

## வசதிகள்

- தத்தல்கள் (tab) மூலமாக செய்தி சாளரங்களை (window) மாற்றிக் கொள்ளலாம்.
- பல்வேறு பயனர் கணக்குகளில் ஒரே நேரத்தில் இணைந்து கொள்ளலாம். ஒரே சேவை வழங்கும் நிறுவனத்தின் பல்வேறு கணக்குகளிலும் ஒரே நேரத்தில் புகுபதியலாம்.
- புனைப்பெயர்களில் உரையாடலாம்.
- தொடர்புகளிற்குக் கீழ் மாறுபட்ட இணைய உரையாடல் கணக்கு உள்ளவர்ளை ஒழுங்கமைக்கலாம்.
- தேவையேற்படின் செய்திகளையோ உரையாடல்களையோ சேமிக்கலாம்.
- பயனர்கள் தமது இருப்பு நிலையை மாற்றும் போது அது பற்றிய அறிவிப்பை pop ups ஊடாக Buddy Pounce வசதியூடாகத் தருதல்.
- வரவிருக்கும் பதிப்புக்களில், இணையமூடான ஒளி மற்றும் ஒலியழைப்புக்களை ஏற்படுத்திக் கொள்ளலாம்.
- வேறு மென்பொருட்களூடாக செய்திகளை Encrypt செய்தல்.
- லினக்ஸ் இயங்குதளத்தில் பிட்கினில் தமிழை நேரடியாக உள்ளிடமுடியுமெனினும் விண்டோஸ் இயங்குதளத்தில் நேரடி வசதிகள் கிடையாது.
# பிட்கின்

## வெளியிணைப்புகள்

- கெயிம் தமிழில் - [[யுனிக்கோட்] குறித்து வருணின் வலைப்பதிவு]
- கெயிம் 1.5 - [[தமிழ்] யுனிக்கோட் முறையில் யாகூவில் உள்ளீடு செய்ய உதவும் நீட்சி]
- கெயிம் பதிவிறக்கம்
# சுன்மூர தமிழ் கலாச்சார சங்கம்

**சுன்மூர தமிழ் கலாச்சார சங்கம்** நோர்வேயின் வடமேற்குப் பகுதியில் உள்ள சோர சுன்மூர நகரசபைகளில் வாழும் தமிழர்களினால் நடாத்தப்பட்டுவரும் ஒரு சங்கமாகும். அகதிகளாக 1986 - 1987ம் ஆண்டுகளில் Hareid என்னும் பகுதில் உள்ள Hareid Hotell என்னும் இடத்தில் வாழ்ந்த தமிழர்களினால் 1987 இல்உருவாக்கப்பட்டது.
# ஆஸ்திரேலியக் கோயில்கள்

**அவுஸ்திரேலியக் கோயில்கள்** எனப்படுபவை அவுஸ்திரேலியாவில் முறையான கட்டிட அமைப்புக் கொண்டனவாக உள்ள இந்துக் கோயில்கள் மற்றும் பௌத்த கோயில்களைக் குறிக்கும். அத்துடன் முறையான கோயில் கட்டிடம் அமைப்பதற்கான முயற்சியில் ஈடுபட்டுள்ள சில கோயில்களும் தற்காலிக கட்டிடங்களில் அமைந்துள்ளன.
# ஆஸ்திரேலியக் கோயில்கள்

## இந்துக் கோயில்களின் பட்டியல்

### அவுஸ்திரேலிய தலைநகர் மண்டலம்

- ஆறுபடை முருகன் கோயில்
- கன்பரா இந்துக் கோயிலும் கலாசார மத்திய நிலையமும்
- விஷ்ணு சிவா மந்திர்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### நியூ சவுத் வேல்ஸ் மாநிலம்

- மின்டோ சிவன் கோயில்
- ஹெலன்ஸ்பேர்க் வெங்கடேஸ்வரர் கோயில்
- சிட்னி முருகன் கோயில்
- முக்தி குப்தேஷ்வர் மந்திர்
- சிட்னி துர்க்காதேவி தேவஸ்தானம்
- சிட்னி ஐயப்பன் கோயில்
- ஓர்பன் கிருஷ்ணன் கோயில்
- சிட்னி கற்பக விநாயகர் கோயில்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### விக்ரோறியா மாநிலம்

- மெல்பேர்ண் முருகன் கோயில்
- மெல்பேர்ண் வக்ரதுண்ட விநாயகர் கோயில்
- மெல்பேர்ண் சிவா விஷ்ணு கோயில்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### மேற்கு அவுஸ்திரேலியா மாநிலம்

- பேர்த் இந்து கோயில்
- பேர்த் பாலமுருகன் கோயில்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### குயீன்ஸ்லாந்து மாநிலம்

- பிறிஸ்பேன் செல்வ விநாயகர் கோயில்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### தெற்கு அவுஸ்திரேலியா மாநிலம்

- அடிலெய்ட் கணேஷர் கோயில்
# ஆஸ்திரேலியக் கோயில்கள்

## இந்துக் கோயில்களின் பட்டியல்

### வடக்கு மண்டலம்

- டார்வின் சித்தி விநாயகர் கோயில்
# திராயன் போர்

**திராயன் போர்** அல்லது திரோயன் போர் (*Trojan War*) ஓமர் எழுதிய இரு பெரும் கிரேக்க காப்பியங்களான இலியட்டு மற்றும் ஓடிசிக்கு பின்புலம் ஆகின்றது. இலியட்டு பத்து ஆண்டுகள் நிகழந்த திராயன் போரின் இறுதி ஆண்டின் ஐம்பது நாட்களை விபரிக்கின்றது. ஓடிசி, திராயன் போரில் பங்குகொண்ட ஒரு கிரேக்க தீவின் அரசனான ஓடீசியசு நாடு திரும்புகையில், வழிதவறி மீண்ட ஒரு பயணக் கதையை விபரிக்கின்றது.  
கிரேக்க காப்பியங்கள், கடவுள்கள், மனிதர்கள், பல வித உயிரினங்கள், இடங்கள், உலகங்கள், சக்திகள், இயற்கை வினோதங்கள், நிகழ்வுகள் எனப் பல அம்சங்கள் அடங்கிய பரந்த கதைப் புலங்களைக் கொண்டவை. எனினும் திராயன் போரை கெலன் (ஃகெலன்) என்ற ஒரு பெண்ணுக்கான ஒரு போராக, ஒரு மனித தளத்தில் நோக்கலாம்.
# திராயன் போர்

## கெலனின் சுயம்வரம்

கிரேக்க நாட்டின் ஒரு நகரம் எசுப்பார்த்தா ஆகும். எசுப்பார்தாவை இரின்டர்யசு என்ற அரசன் ஆண்டுவந்தான். அவனுக்கு கெலன் என்ற ஒரு அழகிய மகள் இருந்தாள். கெலனை திருமணம் செய்ய கிரேக்க நாட்டின் பல இளவரசர்கள் விரும்பினர். ஆயினும் இரின்டர்யசு அவளை எந்த ஒர் இளவரசனுக்கும் மணம் முடிக்கப் பயந்தான், ஏனெனில் பிற இளவரசர்கள் கோபம் கொண்டு அவனது நகரை அழித்துவிடுவார்கள் என்பதால். இவர்களில் ஓடீசியசு என்னும் இளவரசன் இந்தச் சிக்கலைத் தீர்க்க ஒரு யோசனையை இரின்டர்யசுக்கு சொன்னான். கெலனை மணக்க விரும்புகின்றவர்களிடம் இருந்து ஒரு சத்தியம் பெற்றுக் கொள்ளும்படி ஆலோசனை கூறினான். யார் யார் எல்லாம் கெலனை மணக்க விரும்புகின்றார்களோ அவர்கள் எல்லோரும் ஒரு சுயம்வரத்தில் அவள் தேர்ந்தெடுக்கப் போகும் இளவரசனுடனான திருமணத்தை மதித்து நடக்கவேண்டும் என்பதுவே அது. சில பிணக்குகளுக்கு பின் அதற்கு அனைத்து இளவரசர்களும் இணங்கினர். கெலன், மெனெலசு என்ற இளவரசனை தெரிந்து திருமணம் செய்தாள். மெனெலசு எசுப்பார்த்தாவின் அரசுரிமையை பெற்றான். ஒடீசியசின் உதவிக்குக் கைமாறாகத் தனது உறவினளான பெனலிப்பி என்ற பெண்ணை மணம் செய்ய இரின்டயர்சு ஒடீசியசுக்கு உதவினான். ஒடீசியசு தன் தீவு நாடான இத்தாக்காவிற்கு திரும்பி பெனலிப்பியுடன் வாழத் தொடங்கினான்.
# திராயன் போர்

## பாரிசின் தீர்ப்பு

, *ca* 1636 (National Gallery, London)]]
இச்சமயம் பாரிசு என்ற திராய் நாட்டு இளவரசன் எசுப்பார்த்தாவிற்கு வந்தான். அஃபறோடைரி என்ற காதல் தேவதைக்குச் சார்பாக ஒரு தீர்ப்புச் சொன்னதனால் பாரிசு, கெலனை ஒரு வரமாகப் பெற்றிருந்தான். இதனால் பாரிசு கெலனைக் கவர்ந்து திராய்க்குக் கொண்டு சென்றான்.
# திராயன் போர்

## "ஆயிரம் கப்பல்களை ஏவிய ஒர் அழகு"

கெலனின் தெரிவையும் திருமணத்தையும் பாதுகாக்கச் சத்தியம் செய்திருந்த கிரேக்க இளவரசர்கள் அனைவரும் அவளை மீட்பதற்காய் திராய் சென்றனர். இதனையே "ஆயிரம் கப்பல்களை ஏவிய ஒர் அழகு" என்று கிறித்தோபர் மார்லொவ் பின்னர் விபரித்தான். கிரேக்கத்திற்கும் திராய்க்கும் அதன் நேச நாடுகளுக்கும் இடம்பெற்ற போரே திராயன் போராகும். இப்போரில் கிரேக்கப் படைகள் வென்று, திராய் அழிந்து போனது.
| ]] | } |
| --- | --- |
# திராயன் போர்

## வரலாற்றுக் கூற்றுக்கள்

இப்போர் அல்லது இப்போரை ஒத்த வரலாற்று போர் உண்மையில் இடம்பெற்றதா, அல்லது றோயன் போர் ஒரு கதை அம்சமா என்பது குறித்து எந்த வித தெளிவான முடிவும் இதுவரை எட்டப்படவில்லை. ஆனால், இப்போரின் விபரணமும், இப்போரைப் பின்புலமாக வைத்து இயற்றப்பட்ட பல கிரேக்க காப்பியங்கள், தொன்மவியல் கதைகளும் இப்போரை மேற்கத்தைய இலக்கியத்திலும், பண்பாட்டிலும், வரலாற்றிலும் ஒரு முக்கிய நிகழ்வாக ஆக்கியிருக்கின்றன.
# திராயன் போர்

## வரலாற்றுக் கதை

### போரின் தொடக்கம்

#### சியுசின் திட்டம்

சியுசு என்பவர் கடவுள்களுக்கு எல்லாம் கடவுளாக விளங்கியவர். இவர் இவரது மனைவி எராவிற்கு உண்மையானவராக இருக்கவில்லை. பிற பெண்களுடன் தொடர்பு கொண்டிருந்து, பல பிள்ளைகளைப் பெற்றார். இதனால் பூமியில் மக்கள் தொகை அதிகரித்தது. ஆகவே இந்த போரின் மூலம் பலரை அழிக்க திட்டமிட்டார்.
# ருக்மணி தேவி (நடிகை)

**ருக்மணி தேவி** (*Rukmani Devi*, , சனவரி 15, 1923 - அக்டோபர் 28, 1978) ஓர் இலங்கைத் திரைப்பட நடிகையாவார். ஆடல், பாடல், நடிப்பு எனப் பல்துறை ஆளுமையின் காரணமாக வெள்ளித்திரையின் நாயகி எனப் போற்றப்பட்டவர். இவர் பல சிங்கள, தமிழ்த் திரைப்படங்களில் நடித்துள்ளார்.
# ருக்மணி தேவி (நடிகை)

## வாழ்க்கைக் குறிப்பு

ஜோன். டி. டானியல், ஹெலன்ரோஸ் தம்பதியருக்கு இரண்டாவது மகளாக நுவரெலியாவில் பிறந்தார். இவரின் இயற்பெயர் டெய்சி இராசம்மா. தந்தையார் கொழும்புச் செட்டி சமுகத்தை சேர்ந்தவர். டெய்சி தனது ஆரம்பப் படிப்பை கொழும்பு புனித மத்தியூ பாடசாலையிலும், பின்னர் வெள்ளவத்தை புனித கிளேயர் பாடசாலையிலும் பயின்றார்.
# ருக்மணி தேவி (நடிகை)

## நடிப்புலகில்

தனது 13 வது வயதிலே பள்ளி மேடை நாடங்களில் கதாநாயகியாக நடிக்கத் தொடங்கினார். இதன் மூலம் இசைத் தொகுப்பிற்குப் பாடும் வாய்ப்பையும், சினிமாவில் நடிக்கும் வாய்ப்பையும் பெற்றார். 1947 ல் வெளிவந்த முதல் சிங்கள திரைப்படமான *கடவுன பொறந்துவ*வில் கதாநாயகியாக நடிக்கத் தொடங்கி 84 திரைப்படங்கள் வரை நடித்துள்ளார். இவற்றில் சில தமிழ் திரைப்படங்களும் அடங்கும். நான் உங்கள் தோழன் படத்தில் வி. பி. கணேசனுக்குத் தாயாகவும், காத்திருப்பேன் உனக்காக படத்தில் கதாநாயகி கீதாஞ்சலிக்குத் தாயாகவும் இவர் நடித்துள்ளார்.  
மினர்வா தியேட்டர் குரூப்பில் பணி புரியும் போது பி. ஏ. டபிள்யூ. ஜெயமன்னா எனும் திரைப்படத் தயாரிப்பாளரை காதலித்தார் .இவர்கள் திருமணம் வலிங்கம்பட்டிய மாதாகோவிலில் 1943 பெப்ரவரி 18 இல் நடைபெற்றது
# ருக்மணி தேவி (நடிகை)

## மறைவு

1978 ம் ஆண்டு அக்டோபர் 28 இல் துடெல்ல என்னுமிடத்தில் இடம்பெற்ற வாகன விபத்தில் மரணமடைந்தார். சிங்கள படமான "அஹசின் போலவாடா " வில் பாடியதே அவரது கடைசி பாடலாகும் .இந்த திரைப்படம் 1978 இல் நடைபெற்ற உலக கெய்ரோ பிலிம் விழாவில் அக்னெட் பரிசை(Agnet Award ) பெற்றது .ஸ்ரீ லங்காவின் ப்ரெசிடெண்ட் பரிசளிப்பு விழாவிலும் இப்படம் வாகை சூடியது . இதில் இவர் பாடிய "தொய் தொய்யா புத்த தொய் தொய் " பாடலுக்கு பரிசு அறிவிக்கப்பட்டது . ஆனால் இப்பரிசை பெற அவர் அப்போது உயிருடன் இல்லை . அவரது கணவர் எட்டி ஜெயமண்ணா விடம் அப்பரிசு கையளிக்கப் பட்டது இவர் உருவம் பொறிக்கப்பட்ட தபால் தலை இலங்கை அரசினால் வெளியிடப்பட்டுள்ளது. நீர்கொழும்பில் இவர் வாழ்ந்த வீடு தற்போது அருங்காட்சியகமாகப் பராமரிக்கப்படுகிறது.
# ருக்மணி தேவி (நடிகை)

## நடித்த திரைப்படங்கள் சில

| ஆண்டு | திரைப்படம் | பாத்திரம் | மேற்கோள் |
| --- | --- | --- | --- |
| 1947 | *கடவுனு பொறந்துவ* | ரஞ்சனி |  |
| 1948 | *கப்படி ஆரக்சய* | மல்லிகா |  |
| 1948 | *வரதுனு குருமணம* | சுவர்ணா |  |
| 1949 | *பெரலேனா இரணம* | சுனேத்தா |  |
| 1950 | *அதிசி வினிசுசய* | காந்தி |  |
| 1951 | *குசுமலதா* | குசுமலதா 'சந்திரலதா' | } |
# சிந்தன விதானகே

**சிந்தன விதானகே** இலங்கையைச் சேர்ந்த ஓர் எடை தூக்கும் வீரர். இவரது சொந்த இடம் "பொலன்னறுவை" ஆகும். இவர் 31.12.1981 பிறந்தார். இவர் 2002 ஆம் ஆண்டில் இங்கிலாந்தில் நடைபெற்ற கொமன்வெலத் போட்டியில் எடை தூக்கும் பிரிவில் 4வது இடத்தை பெற்றுள்ளார். 2006 ஆம் ஆண்டு அவுஸ்திரேலியாவின் "மெல்பேர்ன்" நகரில் நடந்த 16 வது கொமன்வெலத் விளையாட்டுப்போட்டியில் 65 கிலோகிராம் எடை தூக்கும் பிரிவில் இலங்கை சார்பாக கலந்துகொண்டு தங்கப்பதக்கம் பெற்றார். இப்பதக்கமே இந்த விளையாட்டுப் போட்டியில் இலங்கை பெற்ற ஒரே ஒரு பதக்கம் ஆகும். இவரின் திறமையைப் பாராட்டி இவருக்கு அவுஸ்திரேலியாவில் உயர் கல்வி வாய்ப்பு வழங்கப்பட்டுள்ளது.
# சிந்தன விதானகே

## வெளி இணைப்பு

- daily news செய்திக்குறிப்பு
# உயிரியல் வகைப்பாடு

**வகைபாட்டியல்** (*taxonomy*) என்பது ( *taxis*, "ஏற்பாடு", *-nomia*, "முறை" எனும் சொற்களில் இருந்து பெறப்பட்ட சொல். உயிரிகள் தமக்குள் பகிரும் பான்மைகளைப் பொறுத்து அவற்றை வரையறுக்கவும் பெயரிடவும் பயன்படுவது அறிவியல் ஆகும். உயிரிகள் பலவகையன்களாக ஒருங்கிணைத்துப் பிரிக்கப்படுகின்றன. இந்த வகையன்கள் எனும் குழுக்கள் ஒவ்வொன்றுக்கும் வகைபாட்டியல் தரவரிசை தரப்படுகிறது. இப்படி தரவரிசை தரப்பட்ட குழுக்களை மேலும் ஒருங்கிணைத்து மேனிலைக் குழுக்களாக உயர் தரவரிசையில் வைக்கப்படுகின்றன. இவ்வாறு வகைபாட்டியல் படிநிலை உருவாக்கப்படுகிறது. சுவீடிய தாவரவியலாளராகிய கார்ல் இலின்னேயசு உயிரியலுக்கான வகைபாட்டியலின் தந்தையாக்க் கருதப்படுகிறார், உயிரிகளைப் பகுப்பதற்கும் இருபடிநிலைப் பெயரிடலுக்குமான இவரது வகைபாட்டு அமைப்பு இலின்னேயசு வகைப்பாடு எனப்படுகிறது.  
இவ்வாறு, அழிந்துபோன மற்றும் உயிர் வாழ்ந்து கொண்டிருக்கின்ற உயிரிகளை வகைப்படுத்துதலை, உயிரியலாளர்கள், **உயிரியல் வகைப்பாடு** (*biological classification*) எனக் குறிப்பிடுகிறார்கள். கரோலஸ் லின்னேயஸ் (*Carolus Linnaeus*) என்பவர் உயிரிகளை அவற்றின் பொதுவான புறநிலைத் தோற்றத்தின் (physical characteristics) அடிப்படையில் குழுக்களாக வகுத்தார். இதுவே தற்கால உயிரியல் வகைப்பாட்டின் தொடக்கம் எனலாம். டார்வினுடைய பொது மரபுவழிக் கொள்கை (*principle of common descent*) ஏற்றுக்கொள்ளப்பட்டபோது, அதற்கு ஏற்ப கரோலஸ் லின்னேயசின் வகைப்பாட்டில் சில திருத்தங்கள் செய்யவேண்டி நேர்ந்தது. மூலக்கூறு வகைபாட்டியலின் (*Molecular systematics*) பயன்பாட்டினால் அண்மைக்காலத்திலும் உயிரியல் வகைபாட்டில் பல திருத்தங்கள் செய்யப்பட்டுள்ளன. மேலும், தொகுதி மரபியல், கிளைபிரிவியல் அல்லது கவைபிரிவியல், அமைப்புசார் வகைபாட்டியல் போன்ற அண்மைக்கால அறிவியல் புலங்கள் தோன்றி வளர்ந்ததும், இலின்னேயசு உயிரியல் வகைபாட்டு அமைப்பு உயிரிகளின் படிமலர்ச்சி உறவுகளை அடிப்படையாகக் கொண்டு, புத்தியல் உயிரியல் வகைபாடாக படிமலர்ந்தது. வகைப்பாட்டியல் (*taxonomy*) அல்லது உயிரியல்சார் வகைப்பாட்டியல் (*biological systematics*) என்பது முதன்மை வாய்ந்த அறிவியல் வகைபாட்டு முறைகளில் ஒன்றாகத் திகழ்கிறது...
# உயிரியல் வகைப்பாடு

## வரையறை

உயிரியல் வகைப்பாட்டை வரையறுத்தவர் எர்ணஸ்ட் மாயர் ஆவார். அவரால் கொடுக்கப்பட்ட வரையறை, "ஒன்றையொன்று ஒத்திருக்கும் உயிரினங்களை ஒரு வகையனில் அடக்கி, அவற்றை ஒரு படிநிலையில் வைத்தலும், ஒன்றையொன்று ஒத்த, அல்லது தொடர்புகொண்ட வெவ்வேறு வகையன்களை ஒன்றிணைத்து, அதற்கு மேலான ஒருபடிநிலையில் வைத்தலும் போன்ற வகையில் வெவ்வேறு படிநிலைகளில் ஒழுங்குபடுத்துதலே உயிரியல் வகைப்பாடு எனப்படும்". என்பதாகும்...  
அண்மித்த ஒரு பொதுவான மூதாதையருடன் பகிர்ந்துகொள்ளப்படும் பொதுவான மரபுபேற்று இயல்புகளின் அடிப்படையிலேயே இத்தகைய ஒழுங்குபடுத்தல் அல்லது வரிசைப்படுத்தல் மேற்கொள்ளப்படுகின்றது. இதன்படி, அமைப்பொத்த (*homologous*) உயிரினங்களில் ஒரு பொது மூதாதையிலிருந்து மரபுபேற்றுவழிப் பெறப்படும் ஒத்த இயல்புகளே மிக முதன்மையானதாகக் கருத்தில் கொள்ளப்படும்.. இங்கு ஒரு பொது மூதாதையைக் கொண்டிராத வெவ்வேறு உயிரினங்களில் இருக்கக் கூடிய செயலொத்த (*analogous*) இயல்புகள் கருத்தில் கொள்ளப்படுவதில்லை. எ. கா. பறவையும், வெளவாலும் பறக்கும் இயல்பையும், அதற்கான ஒத்த உறுப்பையும் கொண்டிருந்தாலும், அவை ஒரே மூதாதையிலிருந்து மரபுவழியில் பெறப்படாத ஒரு இயல்பாக இருப்பதனால், அவற்றை ஒரே வகுப்பிற்குள் அடக்குவதில்லை. அதேவேளை வெளவாலும், திமிங்கிலமும் பல வேறுபாடுகளைக் கொண்டிருந்தாலும், அவற்றின் இளம் வழித்தோன்றல்களுக்குப் பாலூட்டும் இயல்பானது, ஒரு பொது மூதாதையிலிருந்து பெறப்பட்டதாக இருக்கின்றமையினால், அவை இரண்டும் பாலூட்டிகள் என்ற பொதுவான வகுப்பிற்குள் சேர்க்கப்பட்டுள்ளன.  
வகைபாட்டியலின் வரையறை அத்தகவலைப் பெறும் வாயிலுக்கேற்ப வேறுபடுகிறது. என்றாலும் வரையறையின் சாரம் ஒன்றாகவே அமைகிறது; அதாவது உயிரிசார் கருத்துப்படிமமும் பெயரிடல் மரபும் வகைப்படுத்தலும் மாறுவதில்லை. மேற்கோள் கருத்துகளாக, அண்மையில் வெளிவந்த சில வரையறைகள் கீழே தரப்படுகின்றன:  
1. குறிப்பிட்ட இனத்தின்/சிறப்பினத்தின் தனி உயிரிகளை இனமாக குழுநிலைப்படுத்தல், அந்தக் குழுக்களுக்குப் பெயர்களிட்டுப் பின் , அதன்வழி வகைபாட்டை உருவாக்குதல் சார்ந்த கோட்பாடும் நடைமுறையும் வகைப்பாட்டியலாகும்,.
1. "வகைபாட்டுக்காக உயிரிகளின் பான்மைகளை பகுத்தாயும் புலம் வகைபாட்டியலாகும்".
1. "[அமைப்புசார் வகைபாட்டியல்] என்பது உயிரிகளை வகைபடுத்தவும் பெயரிடவும் தேவையான பாணியைக் கண்டறிய தொகுதி மரபியலை ஆயும் மேலும் விரிந்த புலம் வகைபாட்டியலாகும்" (இதுதேவை சார்ந்த ஆனால் இயல்புக்கு மாறான வரையறை)  
மேற்கூறிய பல்வேறு வரையறைகள் வகைபாட்டியலை அமைப்புசார் வகைபாட்டியலின் உட்புலமாக (வரையறை-2) அல்லது மறுதலையாக அவ்வுறவைத் தலைக்கீழாக்குவதாக, அல்லது இரண்டைiயும் ஒத்த பொருண்மை கொண்டதாக்க் கருதுவதைக் காணலாம். மேலும் இவற்றில் வகைபாட்டியலில் உயிரியல் பெயரிடலை வரையறைக்குள் அடக்குவதில் சிலவற்றிலும் (வரையரை-1, வரையறை-2) அல்லது அதை அமைப்புசார் வகைப்பாட்டியலின் ஒரு பகுதியாக நோக்குவதிலும் உள்ள இசைவின்மையை காண முடிகிறது, . எடுத்துகாட்டாக, ஆறாம் வரையறையானது, அமைப்புசார் வகைபாட்டியலின் பின்வரும் வரையறையோடு இணைவாக அமைந்து பெயரிடலை வகைபாட்டியலுக்கு வெளியே கொண்டுசெல்வதைக் காணலாம்: "வகைபாட்டியல்" புலத்துக்கான பரந்து விரிந்த பொருள் இங்கே சுட்டப்பட்டது. இந்தச் சொல் 1913 இல் கண்டோல் என்பவரால் அவரது *Théorie élémentaire de la botanique* எனும் நூலில் முதலில் அறிமுகப்படுத்தப்பட்டது.
# உயிரியல் வகைப்பாடு

## தற்கால வளர்ச்சிகள்

1960 களிலிருந்து, வகைப்பாட்டு அலகுகளை (*taxon*) படிவளர்ச்சி மர அமைப்பில் ஒழுங்கு படுத்தும் புதிய முறை உருவாக்கப்பட்டுள்ளது. ஒரு வகைப்பாட்டு அலகு, ஏதாவது உயிரின மூதாதையின் எல்லா வழித்தோன்றல்களையும் கொண்டிருப்பின், அது ஒருவழித்தோற்றம் (*monophyletic*) எனப்படும். மாறாக மிகக்கிட்டிய பொது மூதாதை ஒன்றைக் கொண்டிருந்து, எல்லா வழித்தோன்றல்களையும் கொண்டிராவிட்டால் அது paraphyletic எனப்படும். வகைப்பாட்டு அலகொன்றில் அடங்கும் உயிரினங்களின் பொது இயல்புகள் தனித்தனியாக, ஒன்றுக்கொன்று தொடர்பின்றிக் கூர்ப்பு அடைந்திருப்பின் அவ்வலகு, பல்தொகுதிமுறைத் தோற்றம் (*polyphyletic*) எனப்படும்.  
வகைப்பாட்டியலில் ஆட்சிகள் ஒப்பீட்டளவில் அண்மைக்காலப் பகுப்புகள் ஆகும். மூன்று-ஆட்சி முறைமை (*three-domain system*) 1990 இல் உருவாக்கப்பட்டுப் பின்னரே ஏற்பு பெற்றது. இன்று பெரும்பான்மையான உயிரியலாளர்கள் மூன்று-ஆட்சி முறைமையை ஏற்றுக் கொண்டுள்ளார்கள். எனினும் குறிப்பிடத்தக்க சிறுபான்மையினர் ஐந்து திணைப் பகுப்பு முறைமையைப் பயன்படுத்துகிறார்கள்.
# உயிரியல் வகைப்பாடு

## லின்னேயசின் இருபடிநிலை வகைப்பாடு

லின்னேயசு உயிரினங்களை ஒரு படிமுறை அமைப்பில் வகுத்தார். இவரது வகைப்பாட்டில் ஐந்து படிநிலைகள் (*levels*) அமைந்திருந்தன:  
1. திணை (இராச்சியம்; *kingdom*);
1. வகுப்பு (*class*);
1. வரிசை (*order*);
1. பேரினம் (*genus*);
1. இனம் (*species*).  
திணைகள் (இராச்சியங்கள்), பிளாண்டே (*plantae* – "தாவரங்கள்"), அனிமேலியா (*animalia* – "விலங்குகள்") என *இரண்டாகப்* பகுக்கப்பட்டிருந்தன. இத்திணைகள் ஒவ்வொன்றும் வகுப்புகளாகவும், வகுப்புகள் வரிசைகளாகவும், வரிசைகள் பேரினங்களாகவும், பேரினங்கள் இனங்களாகவும் வகுக்கப்பட்டன.
# உயிரியல் வகைப்பாடு

## ஏழு படிநிலை வகைப்பாடு

யின் கூர்ப்பு, கதிர்களின் அகலம் குடும்பங்களின் எண்ணிக்கையைக் குறிக்கிறது. கதிர்ப்படமானது கூர்ப்பு வகைப்பாட்டியலின் குறிப்பிடத்தக்க மாதிரியாகும்]]  
லின்னேயசின் ஐந்து படிகளுடன் மேலும் இரண்டு படிகளைச் சேர்த்துத் தற்கால வகைப்பாடு ஏழு படிநிலைகளைக் கொண்டதாக உள்ளது.  
1. திணை(இராச்சியம்; *kingdom*);
1. தொகுதி (*phylum*) – பிரிவு (*division*; தாவரங்களுக்கு));
1. வகுப்பு (*class*);
1. வரிசை (*order*);
1. குடும்பம் (*family*);
1. பேரினம் (*genus*);
1. இனம் (*species*).
# உயிரியல் வகைப்பாடு

## பெயர் முடிப்பு

பேரினங்களுக்கு மேலுள்ள படிநிலைகளில் வகைப்பாட்டு அலகுகளின் பெயர்கள் ஒரு குறிப்பிட்ட வகையில் முடிவடையுமாறு ஆங்கிலத்தில் அமைக்கப்பட்டுள்ளன. கீழுள்ள அட்டவணை இதனைத் தெளிவுபடுத்துகிறது.  
| படிநிலை | தாவரங்கள் | பாசிகள் | பூஞ்சணங்கள் | விலங்குகள் |
| --- | --- | --- | --- | --- |
| **பிரிவு/தொகுதி** | -பைட்டா (*-phyta*) | -மைகொட்டா
(*-mycota*) |  |  |
| **துணைப்பிரிவு/துணைத்தொகுதி** | -பைட்டினா (*-phytina*) | -மைகொட்டினா
(*-mycotina*) |  |  |
| **வகுப்பு** | -ஒப்சிடா
(*-opsida*) | -பைசியே
(*-phyceae*) | -மைசெடேஸ்
(*-mycetes*) |  |
| **துணைவகுப்பு** | -இடே
(*-idae*) | -பைசிடே
(*-phycidae*) | -மைசெட்டிடே
(*-mycetidae*) |  |
| **பெருவரிசை** | -ஏனே (-anae) |  |  |  |
| **வரிசை** | -ales |  |  |  |
| **துணைவரிசை** | -ineae |  |  |  |
| **உள்வரிசை** | -ஏரியா (*-aria*) |  |  |  |
| **பெருங்குடும்பம்** | -ஏசே (*-acea*) | *-oidea* |  |  |
| **குடும்பம்** | -ஏசியே (*-aceae*) | *-idae* |  |  |
| **துணைக்குடும்பம்** | *-oideae* | *-inae* | } |  |
# உயிரியல் வகைப்பாடு

## அங்கீகாரம் (ஆசிரியர் சான்று)

**அங்கீகாரம்** ஆனது விஞ்ஞானப் பெயருக்கு அடுத்ததாகக் குறிப்பிடப்படும். இங்கு அங்கீகாரம் என்பது அவ் விஞ்ஞானப் பெயரை சரியாகக் குறிப்பிட்டு வெளியிட்ட விஞ்ஞானியினது பெயராகும். உதாரணமாக 1758 இல் கரோலஸ் லின்னேயஸ் (*Linnaeus*) ஆசிய யானைக்கு <big>*Elephas maximus*</big> என்ற விஞ்ஞானப் பெயரைக் கொடுத்தார். ஆகவே இப் பெயரானது சில வேளைகளில் <big>"*Elephas maximus* Linnaeus, 1758"</big> எனவும் எழுதப்படுகின்றது. இம் முறையில் விஞ்ஞானிகளின் பெயர்களை அவ்வப்போது சுருக்கமாகவும் குறிப்பிடப்படுகின்றது. உதாரணமாக லி = <big>*L.*</big> என்ற சுருக்க எழுத்தானது கரோலஸ் லின்னேயஸைக் குறிக்குமென உலகளவில் ஏற்றுக்கொள்ளப்பட்டுள்ளது. அத்தோடு தாவரவியலில் நிலையான சுருக்கப்பெயர்களைக் கொண்ட நெறிமுறைப்படுத்தப்பட்ட பட்டியலும் உள்ளது. (பார்க்க தாவரவியல் பெயரிடலுக்கான அனைத்துலக நெறிமுறை) அங்கீகாரம் ஒதுக்கப்படும் விதமானது விலங்கியலுக்கும் தாவரவியலுக்கும் இடையில் சற்று வேற்படுகின்றது.
# உயிரியல் வகைப்பாடு

## இலங்கை வழக்குச் சொற்கள்

- *Domain* – பேரிராச்சியம்
- *Kingdom* – இராச்சியம்
- *Phylum*/*Division* – கணம்/ பிரிவு
- *Class* – வகுப்பு
- *Order* – வருணம்
- *Family* – குடும்பம்
- *Genus* – சாதி
- *Species* – இனம்
# உயிரியல் வகைப்பாடு

## தமிழக வழக்குச் சொற்கள்

- *Domain* – பேருலகம்
- *Kingdom* – உலகம்
- *Phylum*/*Division* – தொகுதி/பிரிவு
- *Class* – வகுப்பு
- *Order* – வரிசை/ஒழுங்கு
- *Family* – குடும்பம்
- *Genus* – பேரினம்
- *Species* – சிறப்பினம்/இனம்/சிற்றினம்
# உயிரியல் வகைப்பாடு

## வெளியிணைப்புகள்

- உயிரின வகைப்பாடு
- அறிவியல் வகைப்பாட்டின் வரலாறு
- மூன்று-ஆட்சி (domain) முறைமை
- அறிவியல் வகைப்பாட்டில் பயனாகும் இலத்தீன் மற்றும் கிரேக்கம் மொழியிலானச் சொற்பட்டியல்
- தாவரவியல் பண்புச்சொற்களுக்கான அகரமுதலி
- Dave's garden என்ற உயிரின தகவல் தளம்
# முக்தி குப்தேசுவர் கோவில்

**முக்தி குப்தேசுவர் கோவில்** (*Mukti Gupteshwar Mandir*, **முக்தி குப்தேஷ்வர் மந்திர்**) ஆத்திரேலியாவில் அமைக்கப்பட்ட ஒரே இந்துக் குடைவரைக் கோயில் ஆகும்.
# முக்தி குப்தேசுவர் கோவில்

## வரலாறு

இக்கோயில் ஆத்திரேலியாவில் சிட்னி மாநகரத்தில் இருந்து 50கிமீ தென்மேற்கேயுள்ள புறநகர்ப் பகுதியான மின்டோ என்னுமிடத்தில் அமைந்திருக்கிறது. இங்கு கருவறையில் 13-ஆவது ஜோதிர்லிங்கம் தாபிக்கப்பட்டுள்ளது. தற்போதைய படைப்பு அழிப்புச் சக்கரத்தில் 13 ஆவது ஜோதிர்லிங்கமே இறுதியானதும் இந்தியாவுக்கு வெளியே அமைந்துள்ளதுமாகும். இது காலஞ்சென்ற நேபாள மன்னரான பிரேந்திராவினால் அவுஸ்திரேலியாவுக்கு அன்பளிப்பாக வழங்கப்பட்டது. இந்த 13 ஆவது ஜோதிர்லிங்கத்தின் பெயர் "முக்தி குப்தேஸ்வரர் மகாதேவ்" என்பதாகும். அதாவது குகையின் கடவுளான சிவன் என்பது இதன் பொருள். இங்கு குகை என்பது உருவகமாக ஆத்மாவைக் குறிக்கிறது. இந்த வகையில் இங்கு கோயில் கொண்டுள்ள 13வது ஜோதிர்லிங்கமானது சுயம்புவாக உருவான லிங்கமாகும். தொல்பொருள் ஆய்வின்படி 220-240 கோடி வருடங்களின் முன் இது பாறைகளின் மத்தியில் உருவானது எனக் கருதப்படுகிறது.
# முக்தி குப்தேசுவர் கோவில்

## அமைப்பு

இங்கு கருவறையில் 13வது ஜோதிர்லிங்கம் அமைந்துள்ளது. ஏனைய 12 ஜோதிர்லிங்கங்களின் மாதிரி வடிவங்களும் இங்கு உள்ளன. அவை தவிர சிவனின் உருத்திர நாமங்களைப் பிரதிநிதித்துவப்படுத்தும் 108 லிங்கங்களும் 1008 சகஸ்ரநாமங்களைப் பிரதிநிதித்துவப்படுத்தும் அமைப்புகளும் இங்கு உள்ளன. இவை ஒவ்வொன்றிற்கும் சிறிய கோயில்கள் இங்குள்ளது. அதாவது முக்தி குப்தேஸ்வரர் கோயிலுக்குள் 1128 சிறிய கோயில்கள் உள்ளன. இது மிகவும் தனித்துவமான ஓர் அமைப்பாகும். கருவறையில் 10 மீட்டர் ஆழமுள்ள ஒரு நிலவறையமைப்பு உள்ளது. அதில் 'ஓம் நமசிவாய' என்று உலகம் முழுவதிலுமுள்ள 2 மில்லியன் பக்தர்கள் தத்தமது கைபட எழுதியவை உள்ளது. அத்துடன் அவுஸ்திரேலியாவிலுள்ள முக்கிய நதிகள் உட்பட 81 நதிகளிலும் 5 சமுத்திரங்களிலும் பெறப்பட்ட நீரும், 8 பெறுமதி வாய்ந்த உலோகங்களும் ஞானிகள் மற்றும் முக்கியமானவர்களது நல்லாசிகளும் இங்கு சேமித்து வைக்கப்பட்டுள்ளது. இந்த மகாதேவ மந்திருக்கு அருகில் மாதா மந்திர், ராம்பரிவார் மந்திர், கணேஷ மந்திர் ஆகியனவும் உள்ளன.
# முக்தி குப்தேசுவர் கோவில்

## பூசைகள்

தினமும் இங்கு காலையில் புரோகிதரால் இந்த 13வது ஜோதிர்லிங்கம் உட்பட 1128 சிவ வடிவங்களுக்கும் உணவு படைக்கப்படுகிறது (நைவேத்யம்).  
- முக்தி குப்தேஷ்வர் மந்திர் இணையத்தளம்
# திருக்கோணேச்சரம்

**திருக்கோணேச்சரம்** அல்லது **திருக்கோணேசுவரம்** (*Koneswaram Temple of Trincomalee*) இலங்கையின் கிழக்கு மாகாணத்தின் தலை நகரமான திருக்கோணமலையில் உள்ள ஒரு சிவன் கோயில் ஆகும். தென் கயிலை என்று அழைக்கப்படும் இவ்வாலயம் தென்னாட்டின் கயிலாயம் ஆகும். பஞ்ச ஈச்சரங்களில் ஒன்றான இத்தலம் ஈழநாட்டின் இரண்டு தேவாரப் பாடல் பெற்ற தலங்களுள் இதுவும் ஒன்று. பொ.ஊ 7 ஆம் நூற்றாண்டில் வாழ்ந்த திருஞானசம்பந்தர் இக்கோயிலின் மீது ஒரு பதிகம் பாடியுள்ளார். திருநாவுக்கரசர், சுந்தரர் ஆகியோரின் பதிகங்களில் இத்தலம் வைப்புத் தலமாக இடம்பெற்றுள்ளது. அருணகிரிநாதர் இத்தலத்தின் மீது திருப்புகழ் பாடியுள்ளார். எனவே இத்தலம் திருப்புகழ்த் தலம் எனும் பெருமை பெற்று விளங்குகின்றது. பட்டினத்தார் பாடல்களிலும் இத்தலம் இடம்பெற்றுள்ளது.சேக்கிழார் அருளிய பெரியபுராணத்தில் இத்தலம் பற்றிய குறிப்புகள் உண்டு.  
இராமாயண கால இலங்கை வேந்தன் இராவணன் குல தெய்வமாகவும் இஷ்ட தெய்வமாகவும் இத்தல இறைவன் கோணேஸ்வரரையே வழிபட்டான் என ஆலய தலபுராணம் கூறுகின்றது. இராமர் இத்தலத்து இறைவனை வழிபட்டதாக இங்குள்ள மக்கள் நம்புகின்றனர்.  
ஒரு முறை பிரளய காலத்தில் பகவான் விஷ்ணு மச்சமாக திரு அவதாரம் எடுத்தார். அவதார நோக்கம் நிறைவுற்றவுடன் மீண்டும் வைகுண்டம் செல்ல முற்பட்டார். எனினும் மச்சாவதர மீன் உடலை நீங்கி மீண்டும் அவரால் தன் ஸ்தூல சரீரத்தை பெற முடியவில்லை. ஆகவே கடல் மார்க்கமாக இத்தலத்திற்கு வருகைதந்து மாதுமையாள் உடனுறை கோணநாதப்பெருமானை பிரார்த்தித்தார். இறைவன் திருமாலுக்கு மீண்டும் வைகுண்ட பதவியை வழங்கியதாக இத் தலபுராணம் உரைக்கின்றது.  
இலங்கையில் தலபுராணம் காணப்படும் இரண்டு தலங்களுள் திருக்கோணேஸ்வரமும் (தட்சிண கைலாச புராணம்) ஒன்றாகும். மற்றையது திருக்கரசைப் புராணம் ஆகும்.  
வருடா வருடம் மகா சிவராத்திரி மறுநாள் தொடங்கி ஆலயத்தில் எழுந்தருளியிருக்கும் இறைவன் இறைவியுடன் நகர்வலம் வருவதும் குறிப்பிடத்தக்கது.  
மேலும் இக்கோவில் பதினெட்டு மகா சக்தி பீடங்களில் தேவியின் இடுப்புப் பகுதி விழுந்த பீடமாகவும் தந்திர சூடாமணி கூறும் 51 சக்தி பீடங்களில் தேவியின் சிலம்புகள் விழுந்த பீடமாகவும் கருதப்படுகிறது. ஒரு சிலர் உண்மையான சக்தி பீடக் கோவில் போர்த்துகீசியப் படையெடுப்பில் இடிக்கப்பட்டு விட்டதால் இந்தக் கோவிலின் மாதுமை (சங்கரி தேவி)<nowiki/>அம்மன் சன்னதியே சக்தி பீடமாக வணங்கப்படுகிறது என்றும் கூறுகிறார்கள். இத்தலத்தை அத்வைத பராமாச்சாரியாரானா ஆதி சங்கர பகவத்பாதளால் அவர்கள் பதினெட்டு மகா சக்திபீட தலங்களுள் முதல் பீடமாக போற்றி ஸ்லோகம் பாடியுள்ளார்.  
இத்தலத்து இறைவன் கோணேஸ்வரர் ஆவார். இறைவியின் திருநாமம் மாதுமையாள் (சங்கரி தேவி ) என்பதாகும். தலவிருட்சம் கல்லாலமரம் ஆகும். தீர்த்தம் பாபநாச புண்ணிய தீர்த்தம் ஆகும். இப்புனித தீர்த்தத்தை தற்காலத்தில் நாம் கிணறு வடிவாகவே தரிசிக்க இயலும். இறைவன் கிழக்கு நோக்கி நர்மதையின் சுயம்பு பாண லிங்க சொரூபராக காட்சி அளிக்கின்றார். இறைவியார் தெற்கு நோக்கி நின்ற திருக்கோலத்தில் மேலிரு கரங்களிலும் வலது இடது என முறையே ஜெபமாலை புஷ்பம் தாங்கி கீழிரு கரங்களை அபய வரதமாக காட்சி தருகின்றாள். தெற்கு நோக்கிய வசந்த மண்டபத்தில் உற்சவ மூர்த்திகள் ( எழுந்தருளி மூர்த்திகள் ) அருள் புரிகின்றனர்.  
போர்த்துக்கேய படையெடுப்பிற்கு முன் ஶ்ரீதேவி பூதேவி (உபய நாச்சிமார்கள்) சமேத நாரயணப்பெருமாள் நின்ற திருக்கோலத்தில் தனியானதொரு ஆலயத்தில் அருள்பாலித்துள்ளார். எனினும் தற்போதைய இடவசதிகளினால் இச்சன்னதி அமைக்கப்படவில்லை. பழைய திருமேனிகள் கிடைக்கப்பெற்று அவை தியான மண்டபத்தில் வைக்கப்பட்டுள்ளன. எனினும் ஶ்ரீதேவி நாச்சியாரின் சிலை கிடைக்கப்பெறவில்லை. பூதேவி நாச்சியாரோடு நாரயணப்பெருமாள் அங்கு காட்சி தருகின்றார்.
# திருக்கோணேச்சரம்

## வரலாறு

இது இலங்கையின் புகழ்பெற்ற ஆலயங்களுள் ஒன்றாக விளங்குகின்றது. உலகில் உள்ள வழிபாட்டுத்தலங்களில் மிகப்பழமையான இவ்வாலயத்தை இலங்கையை ஆண்ட மனு மாணிக்கராசா என்ற மன்னன் பொ.ஊ.மு. 1300ஆம் ஆண்டிற்கு முன்னர் இக்கோயிலைக் கட்டினான் என்று சான்றுகள் கூறுகின்றன. இது தேவாரப் பாடல் பெற்ற ஈழ நாட்டுத் தலங்களில் ஒன்றாகும்.
# திருக்கோணேச்சரம்

## வரலாறு

#### போர்த்துக்கேயர் கோவிலை அழித்தமை

பொ.ஊ. 1624 ஆம் ஆண்டில் போர்த்துக்கேயத் தளபதியாகவிருந்த கொன்சுடண்டைன் டீ சா கோயிலை இடித்து கோவிலில் இருந்த கல்வெட்டுப் பிரதியொன்றினை போர்த்துக்கேய மன்னனுக்கு அனுப்பி வைத்தான்.கோயிலின் மூல விக்கிரகம் நகர உலா சென்றபோது போர்த்துக்கேயர் கோவில் குருமார் போன்று வேடம் தரித்து கோயிலினுள் புகுந்து அதன் சொத்துக்களை கொள்ளையிட்டதுடன் கோயிலையும் அழித்தனர். அழிக்கப்பட்ட கற்களைக் கொண்டு திருக்கோணமலைக் கோட்டையையும் கட்டினர். இந்தக்காலப்பகுதியில் பல பெளத்த இந்து ஆலயங்கள் போர்த்துக்கேயரால் அழிக்கப்பட்டமை குறிப்பிடத்தக்கது.  
கோட்டை சுவரில் "முன்னே குளக்கோட்டன் ..." எனும் கல்வெட்டு காணப்படுவதும், கயல் சின்னம் (பாண்டியருடயது) பொறிக்கபெற்றிருப்பதும் இக்கோவிலின் தொன் பெருமையை உணர்த்தும்.
# திருக்கோணேச்சரம்

## வரலாறு

#### கல்வெட்டு

காலவோட்டத்தில் கல்வெட்டு சிதைந்த போதும் பலர் அக்கல்வெட்டினை வெற்றிடம் நிரப்பி புரிந்து கொள்ள முயற்சி செய்துள்ளனர்.
அவற்றில் ஒன்றே கீழ்க் காணுவது:  
இங்கு குளக்கோட்டன் என்பானே இக்கோவிலிற்கு திருப்பணி செய்தான் (திருத்தியமைத்தான்.)
எனப்படுகிறது. குளமும் (கந்தளாய்க் குளம்), கோட்டமும் கட்டுவித்ததால் இயற்பெயர் மறைந்து **குளக்கோட்டன்** எனும் பெயர் வழங்குவதாயிற்று.
# திருக்கோணேச்சரம்

## வரலாறு

#### ஆதி கோணேச்சரம்

திருக்கோணமலையிலிருந்து கொழும்பு செல்லும் வழியில் தம்பலகாமம் எனும் தமிழ் கிராமம் உள்ளது. இங்கே ஆதி கோணேச்சரம் என ஒரு கோயில் உள்ளது. போர்த்துக்கேயர் திருக்கோணமலையில் ஆலயத்தை அழித்தபோது சில நலன் விரும்பிகள் சில விக்கிரகங்களை மறைத்து காப்பாற்றினர். அவ்வாறு காப்பாற்றப்பட்ட விக்கிரகமே பின்பு தம்பலகாமத்தில் பிரதிட்டைசெய்யப்பட்டது. ஆதிகோணேச்சரம் என்றறியப்படும் இக்கோவிலை தம்பலகாமத்தில் காணலாம்.
# திருக்கோணேச்சரம்

## வரலாறு

#### மீள் கட்டுமானம்

மீண்டும் இலங்கை சுதந்திரம் பெற்ற பின்பு சுமார் 450 வருடங்களின் பின்னர் 1952இல் திருக்கோணமலையில் உள்ள பெரியார்களால் மீள கட்டுவிக்கப்பட்டது. முன்னைய கோயிலுடன் ஒப்பிடும் போது இப்போது இருக்கும் கோயில் மிகச்சிறியதே.
# திருக்கோணேச்சரம்

## மூர்த்தி, தல, தீர்த்தச் சிறப்பு

திருக்கோணேச்சர ஆலயம் மூர்த்தி, தலம், தீர்த்தம் ஆகியவற்றால் சிறப்பு மிகுந்தது. இத்தலத்தில், இறைவன் **கோணேச்சரரும்**, இறைவி **மாதுமையாளும்** வீற்றிருந்து அருள் புரிகின்றனர். இக்கோயிலின் தீர்த்தம் **பாவநாசம்** என அழைக்கப் படுகின்றது. அதன் அர்த்தம் பாவங்களை கழுவித் தீர்க்க வல்லது. தலவிருட்சமாக **கல்லால மரம்** விளங்குகின்றது.  
இத்தலதின் மீது திருஞானசம்பந்தரால் தேவாரப் பதிகம் பாடப் பெற்றுள்ளது. அவ்வாறே, அருணகிரிநாதரும் இத்தலத்தின் மீது திருப்புகழ் பாடியுள்ளார்.
# திருக்கோணேச்சரம்

## பூசைகளும் விழாக்களும்

இந்த ஆலயத்தில் ஆகம முறைப்படி பூசைகள் இடம்பெறுகின்றன. நித்தியப்படி ஆறுகால பூஜைகள் இடம்பெறுகின்றன. பிரதோசம்,பூரணை,சோமவாரம் போன்ற தினங்களில் விஷேட பூஜைகள் இடம்பெறுகின்றன. மகோற்சவம் **பங்குனி உத்தரத்தில்** கொடியேற்றத்துடன் ஆரம்பித்து, பதினெட்டு நாட்களுக்கு நடைபெறுகின்றது. பதினாறாம் நாள் திருவேட்டைத்திருவிழா, இறைவன் இறைவியிற்கிடையிலான திருவூடல் , ஊடல் களைவு மற்றும் சகோபுரத்திருவிழா (சப்பறத்திருவிழா) என்பன நடைபெறும்.பதினேழாம் நாள் பஞ்ச இரத பவனி நடைபெறும். மறுநாள் பாபநாச தீர்த்தோற்சவம் நடைபெறும். இருபதாம் நாள் மாலை இத்தலத்தில் சமுத்திர தெப்போற்சவம் நடைபெறும். அன்றைய தினம் சுவாமி கடலின் மார்க்கமாக கோண மலையை வலம் வருவார். உலகெங்கும் இல்லாதவண்ணம் சமுத்திர தெப்போற்சவம் இங்கு உண்டு.  
ஆடி மாதத்தில் மாதுமை அம்பாளிற்கு என்று தனி பிரம்மோற்சவம் நடைபெறுகின்றது. ஆடிப் பூரத்தினை தீர்த்தோற்சவமாக கொண்டு பத்து தினங்கள் இந்த பிரம்மோற்சவம் நடைபெறுகின்றது.  
இந்த ஆலயத்தில் சிவராத்திரி தினம் மிகச் சிறப்பாகக் கொண்டாடப்படுகின்றது. சிவராத்திரி தினத்தின் மறுநாள் தொடக்கம் ஐந்து நாட்கள் எம்பெருமான் திருகோணமலை நகரை வலம் வந்து அருள்வார். அக்காட்சி கண்கொள்ளாக்காட்சி ஆகும்.
# திருக்கோணேச்சரம்

## திருக்கோணமலைப் பதிகம்

இது திருஞான சம்பந்தர் தன் ஞானக் கண்ணால் கோணமாமலையாரை கண்டு களித்து பாடியருளியது.
சேதுவின்கண் செங்கண்மால் பூசைசெய்த சிவ பெருமானைப் பாடிப் பணிந்து போற்றி வாழ்ந்திருந்த காலத்தில், ஆழிபுடைசூழ்ந்து ஒலிக்கும் ஈழத்தில் மன்னு திருக்கோண மலையை மகிழ்ந்த செங்கண்மழவிடையாரை வணங்கிப் பாடியருளியது இத்திருப்பதிகம்.  
**123 திருக்கோணமலை, மூன்றாம் திருமுறை**  
திருஞான சம்பந்தர் தேவாரம்  
எழுசீர்க் கழிநெடிலடி ஆசிரிய விருத்தம்  
(விளம் மா விளம் மா / விளம் விளம் மா)  
**நிரைகழ லரவஞ் சிலம்பொலி யலம்பும்**  
**..நிமலர்நீ றணிதிரு மேனி**  
**வரைகெழு மகளோர் பாகமாப் புணர்ந்த**  
**..வடிவினர் கொடியணி விடையர்**  
**கரைகெழு சந்துங் காரகிற் பிளவு**  
**..மளப்பருங் கனமணி வரன்றிக்**  
**குரைகட லோத நித்திலங் கொழிக்குங்**  
**..கோணமா மலையமர்ந் தாரே! 1**  
இதிலே,  
:* "குரைகடலோதம் நித்திலம் கொழிக்கும் கோணமாமலை அமர்ந்தாரே" என்றும்;
:* "குடி தனை நெருக்கி பெருக்கமாய் தோன்றும் கோணமாமலை அமர்ந்தாரே" என்றும்;
:* "தெழித்துமுன் னரற்றுஞ் செழுங்கடற் றரளஞ் செம்பொனு மிப்பியுஞ் சுமந்து கொழித்து வன்றிரைகள் கரையிடைச் சேர்க்குங் கோணமாமலை அமர்ந்தாரே" என்றும்;
:* "கோயிலுஞ் சுனையும் கடலுடன் சூழ்ந்த கோணமாமலை அமர்ந்தாரே" என்றும்;
:* "விரிந்துயர் மௌவல் மாதவி புன்னை வேங்கை வன்செருத்தி செண்பகத்தின் குருந்தொடு முல்லை கொடிவிடும் பொழில் சூழ் கோணமாமலை அமர்ந்தாரே" என்றும்;
:* "துன்றுமொண் பௌவ மவ்வலுஞ் சூழ்ந்து தாழ்ந்துறு திரைபல மோதிக் குன்றுமொண் கானல் வாசம் வந்துலவுங் கோணமாமலை அமர்ந்தாரே" என்றும் கோவிலை போற்றி பாடுகிறார்.
# கரோலஸ் லின்னேயஸ்

**கரோலசு இலின்னேயசு** (Carl Linnaeus or Carolus Linnæus) (மே 23, 1707 - சனவரி 10, 1778) சுவீடன் நாட்டைச் சேர்ந்த, உயிரினங்களைப் பற்றி ஆய்வு செய்த முன்னோடி அறிவியலாளர். இவர் தாவரவியலாளராகவும், விலங்கியலாளராகவும், மருத்துவராகவும் திகழ்ந்தார். புதிய, தற்கால அறிவியல் வகைப்பாட்டு (*scientific classification*) முறைக்கும், பெயர்முறைக்கும் (*nomenclature*) அடிப்படையை உருவாக்கியவர் இவரே. தற்கால சூழிணக்கவியல் அல்லது சூழிசைவு இயலின் (*ecology*) முன்னோடிகளில் ஒருவராக இவர் கருதப்படுகிறார். எனவே இவர் நவீன வகைப்பாட்டியலின் தந்தையென அழைக்கப்படுகிறார்.
# கரோலஸ் லின்னேயஸ்

## பெயர்

"கார்ல் லின்னேயஸ்", "கரோலஸ் லின்னேயஸ்", கார்ல் வொன் லின்னே, "கார்ல் லின்னே" போன்ற பல்வேறுபட்ட பெயர்கள்வழி இவர் குறிப்பிடப்படுகின்றார். இவரது உண்மையான சுவீடிய மொழிப் பெயர்பற்றி இப்பொழுதும் குழப்பம் நிலவுகிறது.(சுவிடியப் பெயர்-"Carl von Linné"; இலத்தீனியப்பெயர்-"Carolus Linnaeus" (1707–1778)) 'கார்லஸ் லின்னேயஸ்' என்பது லத்தீனாக்கம் செய்யப்பட்ட பெயராகும். இப்பெயரையே அவர், இலத்தீன் மொழியில் தான் எழுதிய அறிவியல் நூல்களில் பயன்படுத்தியுள்ளார்.
# கரோலஸ் லின்னேயஸ்

## வரலாறு

சுவீடனின் இராசல்ட்டு கிராமத்தில் கரோலஸ் லின்னேயஸ், 1707 ஆம் ஆண்டு மே 23 ஆம் நாள், ஒரு பண்ணையில் பிறந்தார். இந்த இராசல்ட்டு(*Råshult*) என அழைக்கப்படும் பகுதி, தென் சுவீடனில் ஸ்மாலாந்து (*Småland*) மாகாணத்தில் உள்ள *Älmhult Municipality* இல் அமைந்துள்ளது.  
இவரது தந்தை ஒரு பாதிரியார் ஆவார். தாவரவியலாளரும்கூட. தன் மகன் லின்னேயஸுக்குச் சிறந்த கல்வி அளிக்கவேண்டும் என்பதைக் குறிக்கோளாகக் கொண்டிருந்தார். கரோலஸ் லின்னேயஸ் இலத்தீன் மொழி, தாவரவியல், மதக் கல்வி ஆகியவற்றைத் தம் தந்தையிடமே கற்றுத் தேர்ந்தார். தந்தையைப் போன்று இவரும் தாவரங்கள் மீது அதிக ஈடுபாடு கொண்டிருந்தார். தம் வீட்டுத் தோட்டத்தில் பல்வேறுவகையான தாவரங்களை வளர்த்து வந்தார். புதிய தாவரங்கள் பலவற்றைத் தேடிக் கண்டுபிடித்தார். இவருடைய ஈடுபாட்டைக் கண்டு, லின்னேயஸ் வீட்டில் இருந்தவாறு கல்வி கற்பதை இவரது தந்தை உறுதி செய்தார்.  
லின்னேயஸ் தம் பத்தாவது வயதில் பள்ளியில் சேர்ந்து கல்வி பயின்றார். தொடர்ந்து தாவர ஆராய்ச்சிகளையும் இவர் மேற்கொண்டு வந்தார். உடலியல் மற்றும் தாவரவியல் குறித்த கல்வியை முறையே லுண்ட், உப்சாலா பல்கலைக்கழகங்களில் பெற்றார். பூக்களில் உள்ள பாலுறுப்புக்கள் பற்றிய கட்டுரை ஒன்றால் கவரப்பட்ட இவர், அதே தலைப்பில் தானும் கட்டுரை ஒன்றை எழுதியதன் மூலம் தாவரவியற் பூங்காவான உப்சாலா பல்கலைக்கழகத்திலேயே தாவரவியல் துறை விரிவுரையாளராகப் பணிபுரியும் வாய்ப்புக் கிடைத்தது. அங்கு இவர் ஆற்றிய விரிவுரைகள் புகழ்மிக்கவை. தாவர வகைப்பாட்டியல் முறை குறித்து கட்டுரைகள் படைத்தார். இவ் ஆராய்ச்சியில் ஈடுபட இவருக்குப் போதுமான நிதியை, 1732 இல், அக்காலத்தில் அதிகம் அறியப்பட்டிராத லாப்லாந்து (*Lapland*) பற்றிய ஆய்வுப் பயணம் ஒன்றுக்கு உப்சாலா அறிவியல் அக்காடமி வழங்கி ஊக்கப்படுத்தியது.  
இதற்காக, இவர் நெடும் பயணம் மேற்கொண்டார். தாவரங்கள், பறவைகள் மட்டுமல்லாது புவியியல் பற்றியும் எண்ணற்ற குறிப்புகளை எழுதினார். இந்த ஆராய்ச்சியின் முடிவில் இவர் நூற்றுக்கும் மேற்பட்ட புதிய வகை தாவர இனங்களை அடையாளம் கண்டார். அவற்றை அடிப்படையாகக் கொண்டு, **ஃப்ளோரோ லேப்போனிகா** என்ற நூலை லின்னேயஸ் எழுதினார். அதன்பின், தாவர, விலங்குகளுக்கு இரு பெயரீடு முறை குறித்து ஆராய்ந்தார். பிறகு, நெதர்லாந்தில் உள்ள ஆர்தர்ஜிக் பல்கலைக்கழகத்தில் மலேரியா மற்றும் அதன் காரணிகள் குறித்து ஆய்வுக் கட்டுரையொன்றை எழுதி சமர்ப்பித்து, மருத்துவத் துறையிலும் பட்டம் பெற்றார். இம்முறையை பின்பற்றி, சுவீடன் நாட்டைச் சேர்ந்த தாவரவியலாளரும், மருத்துவருமான கரோலஸ் லின்னேயஸ் (1707–1778) பெயரிடல் முறையைப் பெரிதும் ஒழுங்கு படுத்தினார். அவ்வாறு அவர் உருவாக்கிய விதிமுறைகளைக் கொண்டு, நூல் ("Species Plantarum", 1753 ) ஒன்றை இயற்றினார். இவர் உருவாக்கிய இருசொல் பெயரிடும் முறையானது எளிய முறையில் அமைந்திருந்தது. இம்முறையே நடப்பில் வழக்கத்தில் பயன்படுத்தப்பட்டு வருகின்றது. இக்காரணங்களால், கரோலஸ் லின்னேயஸ், **வகைப்பாட்டியலின் தந்தை** என்றழைக்கப்படுகிறார்.
# கரோலஸ் லின்னேயஸ்

## முக்கிய நூல்வெளியீடுகள்

### இயற்கையின் அமைப்பு(*Systema Naturae*)

இயற்கையின் அமைப்பு முதல் பதிப்பு 1735 இல் நெதர்லாந்தில் அச்சிடப்பட்டது. இது ஒரு பன்னிரண்டு பக்க புத்தகமாகும். இது 1758 ல் அதன் 10 வது பதிப்பில் வெளிவந்த நேரத்தில், இது 4,400 விலங்கினங்கள் மற்றும் 7,700 தாவர இனங்கள் கொண்டதாக இருந்தது. இப்போது உயிரி அட்டவணை என அழைக்கப்படும் அமைப்பு, கிட்டத்தட்ட 200 ஆண்டுகளுக்கு முந்தைய பாகின் சகோதரர்கள் மூலம் உருவாக்கப்பட்டது என்றாலும், லின்னேயஸ் ஆராய்ச்சிக்கு பின்பே அறிவியல் சமூகத்தில் இது பரவலாகத் தொடர்ந்து பயன்படுத்தப்பட்டது.
# கரோலஸ் லின்னேயஸ்

## முக்கிய நூல்வெளியீடுகள்

### உயிரினங்களின் வகைப்பாடு

இனங்களின் வகைப்பாடு முதல் இரண்டு தொகுதி, 1753 ல் வெளியிடப்பட்டபின் அது முக்கியத்துவம் வாய்ந்த பெயரிடும் முறையின் தொடக்க புள்ளியாக உள்ளது.
# கரோலஸ் லின்னேயஸ்

## முக்கிய நூல்வெளியீடுகள்

### இன வகைப்பாடு

இன வகைப்பாடு, 1737 இல் வெளியிடப்பட்டது. இதன் 10 பதிப்புகளில் லின்னேயஸ் அவர்களால் 1754ல் வெளியிடப்பட்ட ஐந்தாவது பதிப்பு மிக முக்கியமானதாக உள்ளது. இதில் 24 வகைகளாகத் தாவர உலகம் பிரிக்கப்பட்டுள்ளது, தாவரங்களின் மறைக்கப்பட்ட இனப்பெருக்க பாகங்கள் அனைத்தும் சேர்க்கப்பட்டுள்ளது.
# கரோலஸ் லின்னேயஸ்

## முக்கிய நூல்வெளியீடுகள்

### தாவரங்களின் கருத்தியல் வகைப்பாடு(*Philosophia Botanica*)

தாவரங்களின் கருத்தியல் வகைப்பாடு 1751ல் வெளியிடப்பட்டது. தாவர வகைப்பாடு மற்றும் பெயரிடும் முறைபற்றிய லின்னேயஸின் சிந்தனை சுருக்கத்தை, அவர் முன்பு 1736ல் தாவரங்களின் அடிப்படை வகைப்பாடு (*Fundamenta Botanica*) மற்றும் 1737ல் தாவரங்களின் தீவிர வகைப்பாடு (*Critica Botanica*) என்ற புத்தகமாக வெளியிட்டிருந்தார். இங்கிலாந்து, பிரான்சு ஆகிய நாடுகளில் கரோலஸ் லின்னேயஸ் பயணம் மேற்கொண்டு, நிறைய மாதிரிகளைச் சேகரித்ததுடன் அங்குள்ள அறிவியல் அறிஞர்கள் பலரை சந்தித்தார். பின்னர், சுவீடன் திரும்பி, ஸ்டாக்ஹோமில் மருத்துவராகப் பணியாற்றினார். ராயல் ஸ்வீடிஷ் அறிவியல் அகாடமி என்னும் அமைப்பைத் தோற்றுவித்து, அதன் முதல் தலைவராகவும் பொறுப்பேற்றுக் கொண்டார். உப்சாலா பல்கலைக்கழகத்தில் மருத்துவப் பேராசிரியராக 1741 இல் பொறுப்பேற்று, பின் 1750 இல் அப் பல்கலைக்கழகத்தின் தலைமைப் பொறுப்பை ஏற்றுக் கொண்டார்.
# கரோலஸ் லின்னேயஸ்

## மறைவு

சுவீடன் மன்னர், கரோலஸ் லின்னேயஸுக்கு 1761 இல் **சர்** பட்டம் வழங்கிப் பாராட்டினார். நவீன சூழலியலின் (*Ecology*) முன்னோடிகளில் ஒருவராகக் கருதப்படுபவரும், தற்கால அறிவியல் வகைப்பாட்டியலின் தந்தை எனப் போற்றப்படுபவருமான கரோலஸ் லின்னேயஸ் தம் 71-வது வயதில் (1778) மறைந்தார். கரோலஸ் லின்னேயசின் இத்தகைய வகைப்பாட்டியல் முறை, உயிரினங்களுக்குப் பெயரிடவும், அவற்றை வகைப்படுத்திடவும், ஒப்பீடுகள் மேற்கொண்டு வேறுபாடுகளை அறிந்திடவும் பயன்படுகிறது.
# கரோலஸ் லின்னேயஸ்

## மறைவு

### இருசொல் பெயரிடும் முறையின் அடிப்படை விதிகள்

1. உயிரினங்களின் அறிவியல் பெயர் இலத்தின் மொழி அல்லது இலத்தின் மொழி மொழிபெயர்ப்பு ஆகியவற்றால் குறிப்பிடப்பட்டிருக்க வேண்டும்.
1. பேரினப் பெயரில் இடம்பெற்றிருக்கும் முதல் எழுத்தைப் பெரிய எழுத்தில் எழுதப்படுதல் இன்றியமையாதது.
1. அதுபோல், சிற்றினப் பெயரின் முதல் எழுத்தைச் சிறிய எழுத்தில் எழுதப்படுதல் அவசியம்.
1. ஓர் உயிரினத்தின் இருசொற் பெயர்களைப் பதிவிடும்போது சாய்வான எழுத்தில் குறிப்பிடப்படுதல் வேண்டும்.
1. இப்பெயர்களைக் கையினால் எழுதும்போது அப்பெயர்களுக்கு அடியில் அடிக்கோடிட்டு எழுதப்பட வேண்டும்.
# கரோலஸ் லின்னேயஸ்

## பன்னாட்டு பெயர்சுருக்கத் தரக்குறியீடு

- 10722 தாவரங்களில் இவரது பெயர்சுருக்கம் நிறுவப்பட்டுள்ளது.
# பொது மரபுவழி

ஒரு உயிரினக் குழுவானது பொது மூதாதையொன்றைக் கொண்டிருப்பின் அக்குழு **பொது மரபுவழி**யைக் கொண்டிருப்பதாகக் கூறப்படும். உயிரியலில், *முழுமைப் பொது மரபுவழிக் கோட்பாடு* (*theory of universal common descent*), புவியில் உள்ள எல்லா உயிரினங்களும் ஒரு பொது மூதாதையிலிருந்தே உருவாகின என்று கூறுகிறது.  
படிவளர்ச்சி அல்லது கூர்ப்புக் கொள்கையின் அடிப்படையிலான **முழுமைப் பொது மரபுவழிக் கோட்பாடு** சார்லஸ் டார்வினால் *இனங்களின் தோற்றம்* (*The Origin of Species, 1859*) மற்றும் *மனிதனின் மரபுவழி* (The Descent of Man, 1871) ஆகிய அவரது நூல்களில் முன்மொழியப்பட்டது. இக்கோட்பாடு இன்று உயிரியலாளர்களால் ஏற்றுக்கொள்ளப் பட்டுள்ளது. அத்துடன் தற்போது வாழும் எல்லா உயிரினங்களினதும் இறுதியான முழுமைப் பொது மூதாதை (*last universal common ancestor*), அதாவது மிகக் கிட்டிய பொது மூதாதை (*most recent common ancestor*) ஏறத்தாழ 3.5 பில்லியன் ஆண்டுகளுக்குமுன் தோன்றியதாகவும் கருதப்படுகிறது.
# யாகூ! மின்னஞ்சல்

**யாஹூ! மெயில்** யாஹூ! வினால் 1997ஆம் ஆண்டு ஆரம்பிக்கப்பட்ட இணைய மின்னஞ்சல் சேவையாகும். யாஹூ! மின்னஞ்சலில் 260 மில்லியன் பதிவுசெய்த பயனர் கணக்குகள் உள்ளன. இன்று உலகின் மிகப் பெரும் மின்னஞ்சல் சேவையில் ஒன்றாக உள்ளது. யாஹூ! மெயிலின் பிரதான போட்டியாளராக ஜிமெயில், ஹொட்மெயில், ஏஐஎம் மெயில் ஆகியவை விளங்குகின்றன.  
26 ஆகஸ்ட் 2007இன்படி ஏஜாக்ஸ் இடைமுகத்திலான யாஹூ! முழுமையடைந்துள்ளதாகக் கருதப்படுகின்றது. இவ்வசதியானது எல்லாப் பயனர்களுக்கும் வழங்கப்பட்டு வருகின்றது. இதன் தற்போதைய இடைமுகம் சூலை 2004 -லிருந்து ஆரம்பிக்கப்பட்டதாகும். இதன் இடைமுகமானது இன்டநெட் எக்ஸ்புளோளர் 7, பயர்பாக்ஸ் மற்றும் கமினோ (எல்லா ஜிக்கோ இலான் உலாவிகள்) உலாவிகளுடன் ஒத்திசைந்து செயல்படுகிறது. யாஹூவின் திட்டப்படி எல்லாச் சேவைகளையுமே இறுதியில் பயர் பாக்சு உலாவிக்கு ஒத்திசைவு செய்வதாகும்.). இதன் இடைமுகத்தை ஒபேரா மற்றும் கான்குவர் உலாவிகளூடாகவும் அணுகமுடியும். எனினும் இவற்றிலன் இடைமுகத்தில் சிறுசிறு பிரச்சினைகள் காணப்படுகின்றன.
# யாகூ! மின்னஞ்சல்

## வரலாறு

யாஹூ! மெயிலின் வரலாறு ஜேஜே ஹேலி உடன் ஆரம்பமாகின்றது. இவர் யாஹூ! இன் ஒவ்வொரு உள்வாங்கலிலும் சம்பந்தப்பட்டுள்ளார். "உங்களுக்காக உழைப்பவர்களே உங்களின் வணிகத்தை" சரியாக அறிவார்கள் என இவர் கூறினார். இவரைப் பொறுத்தவரையில் எப்பொழுதுமே மூன்று பிரதான கேள்விகளே இவரிடம் இருக்கும் அவையானது "விருத்தி செய்வதா, வாங்குவதா அல்லது குத்தகைக்கு எடுப்பதா?" இதற்கான விடையானது அதன் போட்டியாளர்களைப் பொறுத்தும் நிறுவனத்தின் நிலையைப் பொறுத்தும் அமையும்.